Diari Oficial de la Generalitat Valenciana


Sumari del DOGV 4774, del 14-06-2004 (2004/5581)

Rotlle d'apel·lació número 942/2003. Cèdula de notificació.
-----------------------------------------------------------

### Dades del document

Número de DOGV
:   4774

Data del DOGV
:   14-06-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/5581


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 942/2003. Cèdula de notificació. [2004/Q5581]
  
La Secció Sisena de l'Audiència Provincial de València ha dictat, en el rotlle d'apel·lació número 942/2003, la sentència que té l'encapçalament i la part dispositiva que es diuen tot seguit:
  
«Sentència número 201
  
President: Vicente Ortega Llorca
  
Magistrada: Eugenia Ferragut Pérez
  
Magistrat: José Francisco Beneyto García-Robledo
  
València, 10 de maig de 2004
  
La Secció Sisena de l'Audiència Provincial de València, integrada per les persones indicades al marge, ha vist el present recurs d'apel·lació, interposat contra la sentència de data 20 de setembre de 2003, dictada en les actuacions de juí verbal número 673 de 2003, tramitades pel Jutjat de Primera Instància número 16 de València, sobre responsabilitat extracontractual pel fet de la circulació viària.
  
Han sigut parts en el recurs, com a apel·lant, el demandant Eliseo Angulo Conde, representat per la procuradora Amparo Balbastre Llorens i defés per la lletrada Alejandra Botella, i, com a apel·lats, els demandats Consorcio de Compensación de Seguros, representat i defés per l'advocat de l'estat, i Mikola Pushkar, en situació processal de rebel·lia.
  
És ponent Vicente Ortega Llorca, el qual expressa el parer del tribunal.
  
Decisió
  
1. Estimem en part el recurs interposat per Eliseo Angulo Conde.
  
2. Revoquem la sentència impugnada, i en lloc seu:
  
a) Estimem en part la demanda formulada per Eliseo Angulo Conde contra els demandats Consorcio de Compensación de Seguros, i Mikola Pushkar.
  
b) Condemnem estos demandats perquè solidàriament indemnitzen l'actor en la quantitat que es concrete en execució de sentència, i que es xifrarà en l'import de la reparació del vehicle si fóra inferior a 720 euros, o en esta quantitat menys el valor de les restes, si l'import de la reparació fóra superior a 720 euros.
  
c) Amb càrrec exclusiu al Consorcio de Compensación de Seguros, a la indemnització que es determine se li aplicarà l'interés anual equivalent a l'interés legal incrementat amb el 50% des del 24 de febrer de 2003 fins al pagament efectiu.
  
d) No fem expressa imposició de les costes causades en la primera instància.
  
3. No fem expressa imposició de les costes d'esta alçada.
  
I quan pertoque, retorneu al jutjat de procedència les actuacions originals, amb un certificat d'esta resolució perquè s'execute i es complisca.
  
Esta és la nostra sentència, que pronunciem, manem i firmem.
  
No s'hi pot interposar recurs de cassació».
  
Esta cèdula es publica en el Diari Oficial de la Generalitat Valenciana, a fi de notificar a la part incompareguda, Mikola Puskar.